《北山别业三十八咏 其二十九 忘忧阁》
元代·陈樵

宜男叶上几飞萤，梦毕醒来笑倚楹。天外唾如云样碧，江南春倚草俱青。

铛寒已喜松丹熟，烛尽只消华艳明。无喜亦无愁可解，山人投老竟忘形。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。